**Myroslav Mykhailovych Slaboshpytskyi** (en ucraíno: *Мирослав Михайлович Слабошпицький*), nado en Kíiv o 17 de outubro de 1974, é un director de filmes ucraíno.

Traxectoria
-----------

Slaboshpytskyi é fillo do escritor ucraíno e crítico literario Mykhailo Slaboshpytskyi. Até 1982 viviu en Lviv.

Slaboshpytskyi graduouse na Universidade Nacional de Teatro, Cine, e Televisión de Kíiv centrándose na dirección de cine e televisión. Traballou como reporteiro e escribiu guións para cine e televisión. A comezos da década de 1990 traballou nos Estudios de cine Dovzhenko.

Desde o ano 2000 é membro da Asociación ucraína de Cineastas. Foi vicepresidente da Asociación de Xoves Cineastas de Ucraína.

En 2006 rodou a súa primeira curtametraxe *Жах* (*O incidente*), seleccionado en festivais de dezasete países.

A súa segunda curtametraxe *Діагноз* (*Diagnose*) competiu polo Oso de Ouro na Berlinale en 2009, e ó ano seguinte o director foi seleccionado novamente pola súa curta *Глухота* (*Sordeira*).

En 2014 Slaboshpytskyi deuse a coñecer coa súa película "A Tribo" que se estreou no Festival de Cine de Cannes. A película está feita completamente en lingua de signos ucraína sen subtitulos. Gañou o Gran Premio Nespresso, así como o Premio para Visionarios de Francia 4 e o Premio de Apoio á Distribución da Fundación Gan na sección da Semana Internacional da Crítica no Festival de Cannes de 2014.

O 24 de outubro de 2018 deuse a coñecer que Myroslav Slaboshpytskyi foi escollido para dirixir a película *Tigre*. A película está baseada no libro de non ficción de 2010 de John Vaillant. Focus adquiriu os dereitos do libro en 2010 e a, comezos do proxecto, considerouse como un traballo para participación de Brad Pitt coa dirección de Darren Aronofsky. Ao final os dous decidiron ficar como produtores e deixar a dirección a Slaboshpystskyi.

Películas
---------

### Como director

* 2006 : Жах (*O Incidente*, curtametraxe)
* 2009 : Діагноз (*Diagnose*, curtametraxe)
* 2010 : Глухота (*Sordeira*, curtametraxe)
* 2010 : Мудаки. Арабески, (*Mudaki. Arábica*, curtametraxe)
* 2012 : Ядерні відходи (*Lixo nuclear*, curtametraxe)
* 2012 : Україно, goodbye!, (*Ucraína, adeus!*, curtametraxe)
* 2014 : Плем'я (*A Tribo*)
* TBA : *Luxembourg* (*Luxemburgo*)

### Como guionista

* 2009 : Діагноз (*Diagnose*, curtametraxe)
* 2010 : Глухота (*Sordeira*, curtametraxe)
* 2012 : Ядерні відходи (*Lixo nuclear*, curtametraxe)
* 2014 : Плем'я (*A Tribo*)
* TBA : *Luxembourg* (*Luxemburgo*)

### Como produtor

* 2006 : Жах (*O Incidente*, curtametraxe)
* 2009 : Діагноз (*Diagnose*, curtametraxe)

### Como decorador

* 2006 : Жах (*O Incidente*, curtametraxe)

### Como editor

* 2009 : Діагноз (*Diagnose*, curtametraxe)

### Como actor

* 1995 : Сторож (*O Garda*, curtametraxe)
* 1999 : Поет та княжна (*O poeta e a princesa*)

Notas
-----

1. 1 2  "Un film ukrainien primé au Festival de Cannes". *La France en Ukraine*. 23 de maio de 2014. Arquivado dende o orixinal o 03 de marzo de 2016. Consultado o 2 de setembro de 2014.
2. ↑  ‘The Tribe’ Director to Helm ‘Tiger’ For Focus (EXCLUSIVE)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Myroslav Slaboshpytskyi Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q12153531
* WorldCat
* VIAF: 315256023
* Allmovie: p255436
* AlloCiné: 422069
* BIBSYS: 15038972
* BNF: 169575010
* GND: 1078120226
* IMDb: nm2990632
* ISNI: 0000 0004 4763 7930
* LCCN: no2016053813
* LUMIERE: 22546
* NKC: xx0219722
* NTA: 39212520X
* SUDOC: 184587468
* TMDb: 1267351

 |